จิ้งจอกสยาม แยกเขี้ยวรับ นักบุญ หวัง 3 แต้มเข้าใกล้แชมป์
ศึกซุปเปอร์ซันเดย์คืนวันอาทิตย์ที่ 3 เม.ย. แมตซ์ไฮไลท์คงหนีไม่พ้นคู่ระหว่าง จิ้งจอกสยาม เลสเตอร์ ซิตี้ จ่าฝูงของตารางจะเปิดบ้านพบกับ นักบุญ เซาแธมป์ตัน โดยวันนี้เจ้าบ้านต้องการ 3 แต้มเพื่อเข้าใกล้แชมป์พรีเมียร์ลีกครั้งแรกในประวัติศาสตร์สโมสร,การแข่งขันฟุตบอลพรีเมียร์ลีก อังกฤษ ฤดูกาล 2015-16 โปรแกรมซุปเปอร์ซันเดย์ คืนนี้ (อาทิตย์ 3 เม.ย.) มีเกมดวลแข้งรวม 2 คู่ โดยคู่แรกนั้น จิ้งจอกสยาม เลสเตอร์ ซิตี้ ทีมจ่าฝูง ที่กำลังจะสร้างประวัติศาสตร์คว้าแชมป์พรีเมียร์ลีกไปครองเป็นสมัยแรก จะเปิดสนามคิง เพาเวอร์ สเตเดียม รับการมาเยือนของ นักบุญ-แดนใต้ เซาแธมป์ตัน ทีมอันดับ 7 เริ่มแข่งเวลา 19.30 น. ถ่ายทอดสดให้ชมทางซีทีเอช สเตเดียม 3,จิ้งจอกสยาม เลสเตอร์ ซึ่งเอาชนะคู่แข่งด้วยสกอร์ 1-0 มา 3 นัดติดต่อกันในลีก ต้องการเก็บอีกอย่างน้อย 16 คะแนน จาก 7 เกมสุดท้ายที่เหลือ ก็จะเถลิงบัลลังก์ซิวแชมป์พรีเมียร์ลีกฤดูกาลนี้ สำหรับการลงสนามนัดที่ 32 ของฤดูกาลเลสเตอร์จะเปิดบ้านรับมือ นักบุญ เซาแธมป์ตัน โดยทีม จิ้งจอกสยาม หวังจะคว้าชัยชนะเหนือเซาแธมป์ตันให้ได้ เพื่อขยับเข้าใกล้กับตำแหน่งแชมป์พรีเมียร์ลีก,ทางด้าน ปิศาจแดง แมนฯยู ทีมอันดับ 6 จะเปิดสนามโอลด์แทรฟเฟิร์ดรับการมาเยือนของ ทอฟฟี่ เอฟเวอร์ตัน ทีมอันดับ 12 (เริ่มเตะ 22.00 น. ถ่ายทอดสดทางซีทีเอช สเตเดียม 1) เกมนี้ ผีแดง ต้องการชัยชนะเก็บ 3 คะแนนเต็มเพื่อทำอันดับไปเล่นยูฟ่า แชมเปียนส์ลีก ฤดูกาลหน้า โดยหลุยส์ ฟาน กัล กุนซือจอมปรัชญาชาวดัตช์ของแมนฯยู จะยังไม่มี เวย์น รูนีย์ กองหน้ากัปตันทีมที่บาดเจ็บ ทำให้เจ้าหนูมาร์คัส แรชฟอร์ด กองหน้าดาวรุ่งวัย 18 ปี ซึ่งยิงไปแล้ว 5 ประตูจากการลงสนาม 8 นัด จะได้ลงล่าตาข่ายเป็นตัวจริงต่อไป ส่วนขุมกำลังอื่นๆยังเป็นชุดใหญ่ นำโดย ฮวน มาตา, อ็องโตนี มาร์กเซียล, เมมฟิส เดอ ปาย และเจสซี ลินการ์ด ขณะที่ทีมเยือนเอฟเวอร์ตัน จะส่งโรเมลู ลูกากู ศูนย์หน้าทีมชาติเบลเยียม ลงป่วนแนวรับผีแดง
ศึกซุปเปอร์ซันเดย์คืนนี้ แมตซ์ไฮไลท์คงหนีไม่พ้นคู่ระหว่าง จิ้งจอกสยาม เลสเตอร์ ซิตี้ จ่าฝูงของตารางจะเปิดบ้านพบกับ นักบุญ เซาแธมป์ตัน โดยวันนี้เจ้าบ้านต้องการ 3 แต้มเพื่อเข้าใกล้แชมป์พรีเมียร์ลีกครั้งแรกของสโมสร
พรีเมียร์ลีก,เลสเตอร์ ซิตี้,เซาแธมป์ตัน,ข่าวกีฬา,ข่าว,ไทยรัฐออนไลน์